Pályafutását a Bolognaban kezdte 1990-ben. Az olasz első osztályban 1990. október 28-án mutatkozott be egy Genoa CFC elleni bajnokin. Két év alatt egy híján 50 mérkőzésen szerepelt a Bologna színeiben, melyből a második idényét a B osztályban töltötte. 1992-ben a Bresciahoz igazolt, ahol mindössze egy szezont játszottt és távozott. A Lazio csapatához szerződött, ahol 12 éven keresztül volt a csapat meghatározó tagja. A kupagyőztesek Európa-kupájának 1998–1999-es sorozatának döntőjében 2–1-re legyőzték a spanyol Mallorca együttesét, amivel a megszűnő KEK-sorozat utolsó győztesei lettek. Ennek jutalamként pályára léphettek az UEFA-szuperkupa 1999-es döntőjében is, amit szintén megnyertek a Manchester United ellen 1–0-ra. Az 1999–2000-es szezon végén olasz bajnoki címet és kupagyőzelmet szerzett. 2005. nyarán az Sienahoz igazolt. A 2006–2007-es idény utolsó fordulójában gólt szerzett volt csapata a Lazio ellen egy 2–1-es Siena győzelemmel végződő mérkőzésen. Ennek köszönhetően bent maradtak az első osztályban és a Chievo volt kénytelen búcsúzni. A sikeres bent maradást követően befejezte játékos pályafutását.